Poľská filmová škola

Poľská filmová škola () je názov prúdu poľskej filmovej tvorby rozvíjajúcej sa v rokoch 1955 – 1965. Tvorcami Poľskej filmovej školy sa stali mladí ľudia, narodení v 20. rokoch 20. storočia, ktorých spoločnou skúsenosťou bola vojna a povojnová zmena režimu.

Tvorcovia tohto prúdu sa inšpirovali talianskym neorealizmom a odklonili sa od estetiky kina socialistického realizmu. Pokúšali sa o použitie inovatívnych filmových prostriedkov. Témy, ktorými sa zaoberali boli: analyzovanie následkov druhej svetovej vojny, vnímanie dejín ako uskutočnenia zlého osudu a nenapraviteľného historického nešťastia. Ďalej sú pre tento prúd príznačné: charaktery individuálnych postáv, ich tragický osud a poľské národné mýty.

Charakteristickou črtou Poľskej filmovej školy bolo tiež vypracovanie unikátneho vzorca filmovej adaptácie literárnych diel. Zásah komunistickej vlády v júni roku 1960 obmedzil možnosti tohto prúdu až došlo k jeho ukončeniu. Ale na jeho tvorbu sa v poľskom kine nadviazalo ešte mnohokrát.

S históriou Poľskej filmovej školy je úzko späté filmové združenie KADR, ktoré zoskupovalo režisérov a scenáristov.

Osoby 
Medzi hlavných režisérov patrili:
 Wojciech Jerzy Has
 Jerzy Kawalerowicz (zakladateľ  a riaditeľ KADR-u)
 Tadeusz Konwicki (dramaturg KADR-u)
 Kazimierz Kutz
 Stanisław Lenartowicz
 Janusz Morgenstern
 Andrzej Munk
 Czesław Petelski
 Roman Polański (v tom čase hlavne herec)
 Stanisław Różewicz
 Andrzej Wajda
 Jerzy Zarzycki

Filmy 
 Kanály (1956) – režisér Andrzej Wajda
 Człowiek na torze (1956) – režisér Andrzej Munk
 Cień (1956) – režisér Jerzy Kawalerowicz
 Zimowy zmierzch (1956) – režisér Stanisław Lenartowicz
 Eroica (1957) – režisér Andrzej Munk
 Zagubione uczucia (1957) – režisér Jerzy Zarzycki
 Prawdziwy koniec wielkiej wojny (1957) – režisér Jerzy Kawalerowicz
 Popol a diamant (1958) – režisér Andrzej Wajda
 Ostatni dzień lata (1958) – režisér Tadeusz Konwicki
 Krzyż walecznych (1958) – režisér Kazimierz Kutz
 Pożegnania (1958) – režisér Wojciech Jerzy Has
 Baza ludzi umarłych (1958) – režisér Czesław Petelski
 Pociąg (1959) – režisér Jerzy Kawalerowicz
 Lotna (1959) – režisér Andrzej Wajda
 Škuľavé šťastie (1960) – režisér Andrzej Munk
 Nikt nie woła (1960) – režisér Kazimierz Kutz
 Rodný list (1961) – režisér Stanisław Różewicz
 Zaduszki (1961) – režisér Tadeusz Konwicki
 Ludzie z pociągu (1961) – režisér Kazimierz Kutz
 Nôž vo vode (1961) – režisér Roman Polański
 Ako byť milovaná (1962) – režisér Wojciech Jerzy Has
 Pasažierka (1963) – režisér Andrzej Munk
 Salto (1965) – režisér Tadeusz Konwicki

Literatúra 
 Marek Hendrykowski, „Polska Szkoła Filmowa” jako formacja artystyczna, „Acta Universitatis Lodziensis, Folia Scientiae Artium et Litterarum” 7, 1998.

Externé odkazy 
 Polska Szkoła Filmowa – akademiapolskiegofilmu.pl

Kinematografia v Poľsku